**שגיא אהרון מוּקי** (נולד ב-17 במאי 1992) הוא ג'ודוקא ושחקן טלוויזיה ישראלי, אלוף העולם (טוקיו 2019), פעמיים אלוף אירופה (באקו 2015 ותל אביב 2018), ואלוף ישראל בג'ודו. מחזיק במדליית ארד אולימפית מטוקיו 2020 עם נבחרת ישראל בקטגוריית הנבחרות המעורבות.

ביוגרפיה
--------

מוקי נולד וגדל בנתניה לאורית ורחמים, משפחה יוצאת תימן. הוא החל להתאמן בספורט בגיל 4, וכבר בגיל זה החל לאמנו אורן סמדג'ה, שמשמש כמאמנו מאז ועד היום. בגיל 8, הוא החליט להתמקד בג'ודו אף על פי שהצטיין בכדורגל בשורות הילדים של מכבי נתניה. מוקי למד בבית הספר היסודי ע"ש יונתן נתניהו בנתניה, ובתיכון טשרניחובסקי בנתניה בעיר הולדתו.

מוקי שירת בצה"ל, על תקן ספורטאי מצטיין, בבסיס חיל האוויר שבשדה דוב.

קריירה
------

ביוני 2012 זכה במדליה הראשונה שלו בתחרות בוגרים, כאשר זכה במדליית ארד בטורניר גביע העולם במדריד, World Cup Madrid. באותו חודש הוא זכה במדליית ארד נוספת בטורניר גביע העולם בליסבון. בהמשך השנה מוקי זכה לראשונה באליפות ישראל במשקל עד 81 ק"ג.

באליפות אירופה שנערכה בבודפשט בשנת 2013 סיים במקום השביעי, וכן שמר על תוארו כאלוף ישראל. באליפות העולם שנערכה באותה שנה בריו דה ז'ניירו הודח בסיבוב השלישי.

בשנת 2014, זכה מוקי במדליית זהב בגראנד סלאם באקו, ובעוד ארבע מדליות בטורנירי גראנד פרי בדיסלדורף (כסף), הוואנה (זהב), אסטנה (כסף) וצ'ג'ו (כסף). הישגים אלו העלו אותו למקום השני בדירוג העולמי. עם זאת, באליפויות העולם ואירופה שנערכו באותה שנה הצליח פחות - הוא הודח בסיבוב השני באליפות העולם שנערכה בצ'ליאבינסק, ובשמינית הגמר באליפות אירופה שנערכה במונפלייה. באליפות ישראל שנערכה באותה שנה הודח במפתיע בסיבוב הראשון.

### אלוף אירופה 2015

באליפות אירופה בשנת 2015 שנערכה במסגרת המשחקים האירופיים בבאקו, זכה מוקי במדליית הזהב בקטגוריית המשקל עד 73 ק"ג. הוא ניצח את כל חמשת קרבותיו, כאשר 4 מתוכם ניצח בניקוד איפון. בקרב הראשון הוא ניצח לאחר כשלושים שניות את דאביט ניקוגוסיאן הארמני, בשמינית הגמר הוא ניצח תוך דקה ו-40 שניות את ז'ורז' פרננדס הפורטוגלי, וברבע הגמר הוא ניצח בעונשים את דקס אלמונט ההולנדי. בחצי הגמר מוקי ניצח בתוך פחות משתי דקות את דניס יארצב הרוסי. בגמר מוקי פגש את נוגזר טטאלשווילי הגיאורגי ולאחר שהוביל בעונשים, הצליח מוקי בשלושים השניות האחרונות לנצח באיפון כאשר הגיאורגי ניסה לבצע תרגיל אך מוקי ניצל זאת לטובתו עם תרגיל נגד, וזכה לראשונה באליפות אירופה.

באותה השנה, סיים מוקי במקום שביעי באליפות העולם שנערכה באסטנה, וזכה בארבע מדליות בתחרויות מהסבב העולמי כאשר זכה בשתי מדליות ארד בטורנירי גראנד פרי בדיסלדורף וזאגרב, ובשתי מדליות ארד בטורנירי גראנד סלאם בפריז ואבו דאבי. עוד באותה השנה הוא הוזמן לראשונה להתחרות בטורניר המאסטרס היוקרתי וסיים במקום השביעי.

### אולימפיאדת ריו דה ז'ניירו 2016

בשנת 2016, השתתף מוקי לראשונה במשחקים האולימפיים, ייצג את ישראל, וסיים במקום החמישי, על אף שסבל מכאבי גב קשים והיה בספק לתחרות. כמדורג בטורניר, העפיל מוקי (7 בעולם) ישירות לסיבוב השני, שבו ניצח באיפון את רוק דראקשיץ' הסלובני (14 בעולם) לאחר שתי דקות ו-16 שניות עם תרגיל קושי-גורומה. בשמינית הגמר, הוא ניצח בווזארי(אנ') את איגור ונדטקה הגרמני (16 בעולם) כאשר ביצע תרגיל או-גושי, וברבע הגמר הוא ניצח באיפון את האמריקאי ניקולס דלפופולו (37 בעולם) שהפתיע וניצח את המדורג 10 בעולם. בחצי הגמר, מוקי הפסיד לרוסטם אורוג'וב האזרי, כאשר כדקה וחצי לסיום אורג׳וב ביצע תרגיל אוסוטו-גרי, וקיבל ניקוד יוקו שהספיק לו לסיים את הקרב בניצחון. מוקי נשר לקרב על מדליית הארד, בו הפסיד באיפון ללאשה שבדאטואשווילי הגיאורגי, אשר ביצע תרגיל קוסוטו-גאקה דקה ו-44 שניות לסיום.

באותה שנה, סיים מוקי במקום חמישי בטורניר המאסטרס, וכמו כן זכה שוב במדליית ארד בגראנד סלאם פריז, לאחר שניצח באיפון את ריקי נקאיה היפני בקרב על המדליה.

### אחרי ריו

לאחר המשחקים האולימפיים החליט מוקי לעבור לקטגוריית משקל עד 81 ק"ג ובאוקטובר 2017 זכה במדליה הראשונה שלו בקטגוריה החדשה, מדליית זהב בגרנד פרי בטשקנט.

באליפות אירופה 2018, שנערכה בתל אביב, זכה מוקי במדליית הזהב בקטגוריית המשקל עד 81 ק"ג, והפך לישראלי הראשון שזוכה באליפות אירופה בשתי קטגוריות משקל שונות. בקרב הראשון ניצח את ג'ונתן אלרדון הצרפתי, כשכדקה מפתיחת הקרב השיג ניקוד ווזארי, וכמה שניות לאחר מכן השיג ווזארי שני המשתווה לאיפון ועלה לשמינית הגמר. בשמינית הוא ניצח בווזארי את מתיאס קאס הבלגי, ובשלב רבע הגמר גבר על לאסלו צ'וקניאי ההונגרי עם 2 ווזארי. בחצי הגמר, גבר מוקי על אסלן לפינאגוב הרוסי בעונשים, לאחר שהרוסי ספג את העונש השלישי והפסיד. בגמר, פגש מוקי את הבלגי סמי שושי, ולאחר ארבע דקות ללא ניקוד, הקרב נכנס לניקוד זהב בו מוקי השיג ווזארי לאחר שתי דקות ו-19 שניות וניצח. באליפות העולם אותה השנה, מוקי הודח בשמינית הגמר לאחר שני ניצחונות והפסד. באוגוסט 2018, מוקי התחרה בגראנד פרי בודפשט וזכה במדליית ארד לאחר שגבר באיפון על סאמי שושי הבלגי בקרב על המדליה.

ב-28 באוקטובר 2018, זכה במדליית זהב בגראנד סלאם אבו דאבי בעודו מתחרה תחת דגל ישראל, לאחר מספר שנים שג'ודוקא ישראלים התחרו בתחרות זו ללא כל סממן ישראלי. בתחרות הוא ניצח את ארבעת הקרבות הראשונים באיפון ועלה לגמר, בו ניצח את מתיאס קאס הבלגי בווזארי 9 שניות לאחר שהקרב נכנס לניקוד זהב. ההמנון הישראלי הושמע לראשונה בתחרות ספורט באיחוד האמירויות הערביות, ובטקס הענקת המדליות נכחו יו"ר איגוד הג'ודו העולמי מריוס ויזר ושרת התרבות והספורט מירי רגב.

ב-25 בינואר 2019, זכה מוקי במדליית זהב בגראנד פרי תל אביב 2019. מוקי התחיל בסיבוב השני וניצח באיפון תוך 17 שניות את אליין אפרחמיאן האורוגוואי. בשמינית הגמר הוא ניצח בווזארי את סרגיי קריבצ'אץ' האוקראיני לאחר שהקרב נכנס לזמן ניקוד זהב, וברבע הגמר ניצח באיפון את מוראד פאטייב האזרי. בחצי הגמר הוא ניצח באיפון את סמי שושי הבלגי 56 שניות לסיום הקרב, ובגמר גבר באיפון על איוואילו איוואנוב הבולגרי תוך דקה ו-5 שניות, לאחר תרגיל סודה-צוריקומי-גושי. ב-10 בפברואר, זכה מוקי במדליית כסף בגראנד סלאם פריז היוקרתי. הוא הגיע עד שלב חצי הגמר וניצח באיפון את רוסלן מוסייב הקזחי תוך דקה ו-2 שניות אחרי תרגיל מורוטה-סיאו-נגי, ועלה לגמר בו הפסיד באיפון לדומיניק רסל הגרמני לאחר שכבר הוביל בניקוד ווזארי. ב-16 במרץ, הוא זכה במדליית זהב בגראנד סלאם יקטרינבורג לאחר שניצח בגמר את טקאנורי נאגאסה היפני, כשביצע תרגיל מוצלח וקיבל ניקוד ווזארי 5 שניות לסיום הקרב. ב-11 במאי הוא זכה במדליית זהב בגראנד סלאם באקו לאחר שניצח בגמר את איוואילו איוואנוב הבולגרי באיפון.

### אלוף העולם 2019

באליפות העולם בג'ודו 2019, שנערכה בטוקיו, זכה מוקי במדליית הזהב, והפך לג'ודוקא הישראלי הראשון מנבחרת הגברים (אחרי ירדן ג'רבי מנבחרת הנשים ב-2013) שזוכה בתואר אלוף העולם. לאליפות הוא הגיע כמדורג שני בעולם ומתוך 6 ניצחונות בתחרות, 5 היו באיפון. מוקי התחיל בסיבוב השני בו ניצח את רוסלן מוסייב הקזחי 38 שניות מפתיחת הקרב לאחר תרגיל אוסוטו-אוטושי. בסיבוב השלישי הוא ניצח את אטילה אונגווארי ההונגרי לאחר תרגיל או-גושי, בשמינית הגמר הוא ניצח את ולדימיר זולוייב הקירגיזי בעזרת תרגיל טאי-אוטושי, וברבע הגמר הוא ניצח את שארופידין בולטאבוייב האוזבקי תוך 22 שניות לאחר תרגיל סיאו נגי. בחצי הגמר מוקי ניצח בווזארי את מוחמד עבדלאל המצרי, שסירב ללחוץ את ידו בתום הקרב. בגמר, התמודד מוקי מול מתיאס קאס הבלגי, וניצח באיפון לאחר שקיבל שני ווזארי; האחד בדקה וחצי לסיום בעזרת תרגיל סומי-אוטושי, והשני מספר שניות לאחר מכן בעזרת תרגיל סיאו-נגי.

בדצמבר 2019, התחרה בטורניר המאסטרס היוקרתי שנערך בצ'ינגדאו, וזכה במדליית הכסף לאחר ארבעה ניצחונות מתוך ארבעה קרבות, כאשר נאלץ לוותר על קרב הגמר עקב פציעה.

### תקופת הקורונה

באפריל 2020, במהלך מגפת הקורונה, גייס מוקי כרבע מיליון שקלים באמצעות מכירת פריטים אישיים מהקריירה וביניהם את החליפה שאיתה זכה באליפות העולם, ותרם את הכסף לבית החולים לניאדו עבור רכישת מכונות הנשמה.

בינואר 2021, חזר להתחרות לאחר 11 חודשי היעדרות עקב פציעה בגב והשבתת התחרויות במהלך מגפת הקורונה. הוא השתתף בטורניר המאסטרס שנערך בדוחה שבקטר, וזכה במדליית הארד. הוא הגיע עד שלב רבע הגמר, בו הפסיד בקרקע לפרנק דה ויט ההולנדי, ונשר לקרבות בית הניחומים, שם גבר בעונשים על שאמיל בורצ'שווילי האוסטרי. בקרב על הארד, ניצח בווזארי את לי סונג הו הדרום-קוריאני, 20 שניות בתוך זמן ניקוד זהב.

באליפות אירופה 2021 אשר נערכה בליסבון, זכה מוקי במדליית הארד. הוא החל את התחרות בסיבוב השני בו גבר באיפון על ארני לונד האיסלנדי 26 שניות מפתיחת הקרב. בשמינית הגמר, הוא גבר בווזארי על שאמיל בורצ'שווילי האוסטרי, וברבע הגמר הפסיד לאנרי אגוטידזה הפורטוגלי לאחר שקיבל עונש שלישי שנוי במחלוקת. לאחר ניצחון בווזארי בשלבי בית הניחומים על אסלן לפינאגוב הרוסי בעזרת תרגיל סזאה צוריקומי אשי, עלה לקרב על מדליית הארד מול איוואילו איוואנוב הבולגרי וניצח בווזארי כאשר ביצע תרגיל מוצלח 6 שניות מפתיחת הקרב. ניקוד זה הספיק לו עד לתום הקרב.

### אולימפיאדת טוקיו 2020

באולימפיאדת טוקיו 2020, מוקי זכה במדליית ארד עם נבחרת ישראל בקטגוריית הנבחרות המעורבות. בתחרות האישית בקטגוריית המשקל של עד 81 ק"ג, מוקי הודח בשלב שמינית הגמר. הוא הגיע לתחרות מדורג במקום השני בעולם והחל את דרכו בסיבוב השני בו ניצח באיפון את אדוארדו יודי סנטוס הברזילאי כדקה וחצי מפתיחת הקרב. בשלב שמינית הגמר התמודד מול שאמיל בורצ'שווילי האוסטרי המדורג 16 בתחרות, והפסיד בווזארי לאחר כשמונה וחצי דקות של קרב כאשר יריבו ביצע תרגיל אורה-נגה שהטיל את מוקי על צידו.

### אחרי טוקיו

באליפות העולם 2022 שנערכה בטשקנט, זכה מוקי במדליית ארד עם נבחרת ישראל בתחרות הקבוצתית לאחר ניצחונות על נבחרות אוזבקיסטן, דרום קוריאה והולנד. בתחרות האישית בקטגוריית המשקל עד 81 ק"ג, הוא הודח בקרב הראשון בהפסד ללי ג'ון-הוואן מדרום קוריאה.

בגראנד סלאם תל אביב 2023, זכה מוקי במדליית הזהב לאחר שניצח את כל חמשת קרבותיו באיפון. בגמר הוא ניצח את יריבו הטורקי, ודאט אלבאירק לאחר שהטיל אותו באיפון 12 שניות מפתיחת הקרב בעזרת תרגיל או-גושי. מדליה זו הייתה המדליה האישית הראשונה של מוקי לאחר 11 תחרויות רצופות ותקופה של שנה ועשרה חודשים ללא מדליה. באליפות העולם באותה השנה סיים במקום החמישי לאחר שהפסיד בקרב על מדליית הארד לטקאנורי נאגאסה היפני.

### 2024

במרץ 2024, זכה בתחרות גראנד סלאם טביליסי, במדליית ארד בקטגוריה של עד 81 ק"ג לאחר שגבר באיפון על השווייצרי אורלייין בונפרוני.

פרסום ומשחק
-----------

ממאי 2023 משמש כפרזנטור של המכללה האקדמית נתניה.בשנת 2021 שיחק בעונה השלישית של סדרת הנוער "זיגי" בתפקיד ראשי וגילם את דרור אזולאי.

חיים אישיים
-----------

מוקי מתגורר בנתניה. במרץ 2023 נישא לבת זוגו נטלי.

מדליות מהסבב העולמי (מאסטרס, גראנד סלאם, גראנד פרי)
---------------------------------------------------

| שנה | תחרות | מיקום | קטגוריית משקל |
| --- | --- | --- | --- |
| 2014 | גראנד פרי דיסלדורף |  | עד 73 ק"ג |
| גראנד סלאם באקו |  |
| גראנד פרי הוואנה |  |
| גראנד פרי אסטנה |  |
| גראנד פרי צ'ג'ו |  |
| 2015 | גראנד פרי דיסלדורף |  |
| גראנד פרי זאגרב |  |
| גראנד סלאם פריז |  |
| גראנד סלאם אבו דאבי |  |
| 2016 | גראנד סלאם פריז |  |
| 2017 | גראנד פרי טשקנט |  | עד 81 ק"ג |
| 2018 | גראנד פרי בודפשט |  |
| גראנד סלאם אבו דאבי |  |
| 2019 | גראנד פרי תל אביב |  |
| גראנד סלאם פריז |  |
| גראנד סלאם יקטרינבורג |  |
| גראנד סלאם באקו |  |
| מאסטרס |  |
| 2021 | מאסטרס |  |
| 2023 | גראנד סלאם תל אביב |  |
| גראנד פרי זאגרב |  |
| 2024 | גראנד סלאם טביליסי |  |  |

פרסים ומועמדויות
----------------

| שנה | פרס | קטגוריה | פרויקט | מועמדות |
| --- | --- | --- | --- | --- |
| 2022 | פרסי נבחרי השנה של פרוגי | פריצת השנה במשחק | זיגי | **מועמדות** |

קישורים חיצוניים
----------------

ויקישיתוף מדיה וקבצים בנושא **שגיא מוקי** בוויקישיתוף
* שגיא מוקי, ברשת החברתית פייסבוק
* שגיא מוקי, ברשת החברתית אקס (טוויטר)
* שגיא מוקי, ברשת החברתית אינסטגרם
* שגיא מוקי, ברשת החברתית טיקטוק
* שגיא מוקי, ברשת החברתית LinkedIn
* שגיא מוקי, באתר olympedia.org
* שגיא מוקי, באתר איגוד הג'ודו העולמי
* שגיא מוקי, באתר JudoInside.com
* שגיא מוקי, באתר הוועד האולימפי בישראל
* שגיא מוקי, באתר TheSports.org
* אורן אהרוני, הטיפוס לצמרת של שגיא מוקי, באתר ynet, 4 בדצמבר 2013
* ערן נבון, גולדן בוי, באתר ישראל היום, 14 באוגוסט 2015
* ערן נבון, סיפורו של אלוף, באתר ישראל היום, 30 במאי 2019
* SODE SPECIALIST SAGI MUKI LIKES THE JAPANESE JUDO STYLE, באתר judoinside.com ‏ 31 במאי 2019 (באנגלית)
* אתר למנויים בלבד אבנר בורוכוב, מוקי קם, באתר "ידיעות אחרונות", 5 באוגוסט 2021
* "מאמין שאני עוד אהיה אלוף אולימפי", באתר ‏מאקו‏, 4 בפברואר 2022

הערות שוליים
------------

1. ↑  פרופיל וסטטיסטיקות אודות הג'ודוקא, באתר *olympedia.org*
2. ↑  מיקי שורץ, אימו של שגיא מוקי: "אני גאה ונרגשת", באתר ynet, 28 באוגוסט 2019
3. ↑
4. 1 2  ערן נבון, שובו של הג'ודאי, באתר ישראל היום, 26 באוקטובר 2017
5. ↑  אורן קורנפלד‏, היורש של אורן סמדג'ה: סיפור ההצלחה של שגיא מוקי, באתר וואלה!‏, 21 במאי 2015
6. ↑  "אליפות ישראל בוגרים/ות 2012" (PDF). *איגוד הג'ודו בישראל*. 13 בדצמבר 2012. p. 17. אורכב מ-המקור (PDF) ב-18 באוגוסט 2014. נבדק ב-11 באוגוסט 2022. `{{cite web}}`:  (עזרה)
7. ↑  סרטונים שירי אלג'ם, ‏פריס האירה. צפו: ג'רבי, מוקי וראשוני זכו בארד, באתר ערוץ הספורט, 17 באוקטובר 2015
8. ↑  אורן אהרוני, ג'ודו: ג'רבי זכתה בארד באבו דאבי ופרצה בבכי, ארד גם למוקי, באתר ynet, 31 באוקטובר 2015
9. ↑  שירי אלג'ם, "כמה קרוב, ככה רחוק: שגיא מוקי הפסיד בקרב על הארד", 8 באוגוסט 2016, אתר ערוץ הספורט סרטונים
10. ↑  אתר למנויים בלבד אורי טלשיר, הרצון של מוקי נכנע לכאב: "זה ביש מזל", באתר הארץ, 8 באוגוסט 2016
11. ↑  יניב טוכמן‏, גרנד פרי טשקנט: שגיא מוקי זכה במדליית זהב בקטגוריה עד 81 ק"ג, באתר וואלה!‏, 7 באוקטובר 2017
12. ↑  יאיר צוקר, ‏ג'ודו: שגיא מוקי זוכה בזהב ומביא מדליה ישראלית שלישית בטשקנט, באתר דבר העובדים בארץ ישראל, 8 באוקטובר 2017
13. ↑  "דקה אחר דקה: היום השני של אליפות אירופה בג'ודו" - תקצירי הקרבות של מוקי באליפות אירופה, 20 באפריל 2018, אתר ערוץ הספורט
14. ↑  אסי ממן, ‏ענק: שגיא מוקי זכה באליפות אירופה בג'ודו, באתר ONE‏, 27 באפריל 2018
15. ↑  יניב טוכמן‏, שגיא מוקי זכה במדליית זהב באליפות אירופה בישראל, באתר וואלה!‏, 27 באפריל 2018
16. ↑  שירי אלג'ם, ‏התקווה באבו דאבי: שגיא מוקי זכה במדלית הזהב, באתר ערוץ הספורט, 28 באוקטובר 2018
17. ↑  איתמר קציר, לראשונה בהיסטוריה, התקווה באבו דאבי: שגיא מוקי זכה במדליית הזהב, באתר הארץ, 28 באוקטובר 2018
18. ↑  אורן אהרוני, הישג היסטורי: שגיא מוקי אלוף העולם בג'ודו, באתר ynet, 28 באוגוסט 2019
19. ↑  "דקה אחרי דקה - תקצירי הקרבות", 28 באוגוסט 2019, אתר ערוץ הספורט סרטונים
20. ↑  מדליות כסף למוקי ובוטבול שנפצעו ולא הופיעו לקרב הגמר, באתר ישראל היום, 13 בדצמבר 2019
21. ↑  אורן אהרוני, הניצחון של שגיא מוקי: רבע מיליון שקל למכונות הנשמה, באתר ynet, 3 במאי 2020
22. ↑  אתר למנויים בלבד איתמר קציר, אליפות אירופה בג'ודו: טוהר בוטבול זכה במדליית הכסף, שגיא מוקי במדליית הארד, באתר הארץ, 17 באפריל 2021
23. ↑  אתר למנויים בלבד איתמר קציר, מדליה שנייה בטוקיו 2020: נבחרת הג'ודו ניצחה את רוסיה וזכתה בארד, באתר הארץ, 31 ביולי 2021
24. ↑  "דקה אחר דקה: ג'ודו קבוצתי 31.7" - תקצירי הקרבות, 31 ביולי 2021, אתר ערוץ הספורט סרטונים
25. ↑  אסי ממן, טוקיו, ‏אכזבה עצומה: מוקי הפסיד וסיים את דרכו בטוקיו, באתר ONE‏, 27 ביולי 2021
26. ↑  אליפות העולם בג'ודו 2022 - התחרות הקבוצתית, באתר איגוד הג'ודו העולמי
27. ↑  אתר למנויים בלבד עידו רקובסקי, הוא חוזר: שגיא מוקי זכה במדליית זהב בגרנד סלאם תל אביב בג'ודו, באתר הארץ, 17 בפברואר 2023
28. ↑  הישג יפה: ארד לשגיא מוקי וטוהר בוטבול בטביליסי - ערוץ הספורט, באתר Sport5.co.il - אתר ערוץ הספורט, ‏2024-03-23
29. ↑  זכה בזהב: הג'ודוקא שגיא מוקי התחתן, באתר וואלה!‏, 21 במרץ 2023

| מדליסטים אולימפיים ישראלים  |
| --- |
| זוכי מדליית זהב  | גלישת רוח גל פרידמן (2004) • התעמלות מכשירים ארטיום דולגופיאט (2020) • התעמלות אומנותית לינוי אשרם (2020) |  |
| זוכי מדליית כסף  | ג'ודו יעל ארד (1992) |
| זוכי מדליית ארד  | ג'ודו אורן סמדג'ה (1992) • גלישת רוח גל פרידמן (1996) • קיאק מיכאל קולגנוב (2000) • ג'ודו אריק זאבי (2004)‏ • גלישת רוח שחר צוברי (2008) • ג'ודו ירדן ג'רבי (2016) • ג'ודו אורי ששון (2016) • טאקוונדו אבישג סמברג (2020)‏ • ג'ודו נבחרת ישראל בג'ודו (2020) |

|  משלחת ישראל לאולימפיאדת ריו דה ז'ניירו (2016)  |
| --- |
| מרוץ אופני כביש **אופניים** | שני בלוך • שלומי חיימי |
| אתלטיקה **אתלטיקה** | דניאל גואדי • מאור טיורי • מארו טפרי • טסמה מוגס • דונלד סנפורד • לונה צ'מטאי-סלפטר • חנה קנייזבה-מיננקו • דמיטרי קרויטר |
| בדמינטון **בדמינטון** | מישה זילברמן |
| ג'ודו **ג'ודו** | לינדה בולדר • מדליית ארד לירדן ג'רבי ירדן ג'רבי • גילי כהן • שגיא מוקי • גולן פולק • שירה ראשוני • מדליית ארד לאורי ששון אורי ששון |
| גולף **גולף** | לטיסיה בק |
| היאבקות **היאבקות** | אילנה קרטיש |
| הרמת משקולות **הרמת משקולות** | איגור אולשנצקי |
|  **התעמלות אמנותית** | נבחרת ישראל בהתעמלות אמנותית (יקטרינה לבינה, קרינה ליחבר, אידה מיירין, יובל פילו, אלונה קושבצקי) • נטע ריבקין |
| התעמלות מכשירים **התעמלות מכשירים** | אלכס שטילוב |
| טאקוונדו **טאקוונדו** | רון אטיאס |
| טניס **טניס** | דודי סלע |
| טריאתלון **טריאתלון** | רון דרמון |
| קליעה **קליעה** | סרגיי ריכטר |
| שחייה **שחייה** | קרן זיבנר • יעקב טומרקין • אנדראה מורז • גל נבו • עמית עברי • זיו קלונטרוב • זוהר שיקלר |
| שחייה צורנית **שחייה צורנית** | אנסטסיה גלושקוב • יבגניה טטלבאום |
| שיט **שיט** | נינה אמיר • מעיין דוידוביץ' • גיל כהן • אייל לוין • דן פרויליך • שחר צוברי |

|  משלחת ישראל לאולימפיאדת טוקיו (2020)  |
| --- |
| מרוץ אופני כביש **אופניים** | שלומי חיימי • עומר שפירא |
| אתלטיקה **אתלטיקה** | גירמה אמרה • סלאמוויט באיולין-טפרי • דיאנה ויסמן • מאור טיורי • מארו טפרי • אדוה כהן • איימרו עלמיה • לונה צ'מטאי-סלפטר • חנה קנייזבה-מיננקו |
| בדמינטון **בדמינטון** | מישה זילברמן • קסניה פוליקרפובה |
| בייסבול **בייסבול** | נבחרת ישראל בבייסבול (ג'רמי בלייך • ג'ונתן דה-מארטה • ג'ואי ווגמן • בן וונגר • זאק וויס • ג'וש זייד • ג'ייק פישמן • אלכס כץ • אלון ליישמן • שלמה ליפץ • ג'ון מוסקוט • די ג'יי שרעבי • טל אראל • ריאן לברנוואי • ניק ריקלס • סקוט בורצ'ם • מיץ' גלסר • דני ולנסיה • זאק פנפראס • איאן קינסלר • טיי קלי • בלייק גיילן • אסף לוונגרט • רוב פולר) |
| ג'ודו **ג'ודו** | גילי כהן • גילי שריר • טוהר בוטבול • רז הרשקו • ענבר לניר • שגיא מוקי • תמנע נלסון-לוי • פיטר פלצ'יק • לי קוכמן • שירה ראשוני • ברוך שמאילוב • אורי ששון 
מדליית ארד לנבחרת ישראל המעורבת (גברים-נשים) נבחרת ישראל בג'ודו (גילי שריר • טוהר בוטבול • רז הרשקו • ענבר לניר • שגיא מוקי • תמנע נלסון-לוי • פיטר פלצ'יק • לי קוכמן • שירה ראשוני • ברוך שמאילוב • אורי ששון) |
| גלישת גלים **גלישת גלים** | ענת ליליאור |
| הרמת משקולות **הרמת משקולות** | דוד ליטבינוב |
| התעמלות אמנותית **התעמלות אמנותית** | מדליית זהב ללינוי אשרם לינוי אשרם • ניקול זליקמן 
נבחרת ישראל בהתעמלות אמנותית (אופיר דיין, קארין וקסמן, יוליאנה טלגין, יאנה קרמרנקו, נטלי רייץ) |
| התעמלות **התעמלות מכשירים** | מדליית זהב לארטיום דולגופיאט ארטיום דולגופיאט • ליהיא רז • אלכס שטילוב |
| טאקוונדו **טאקוונדו** | מדליית ארד לאבישג סמברג אבישג סמברג |
| טריאתלון **טריאתלון** | רן שגיב • שחר שגיב |
| קליעה **ירי תחרותי** | סרגיי ריכטר |
| שחייה **שחייה** | אביב ברזלי • איתי גולדפדן • אנסטסיה גורבנקו • מירון חרותי • יעקב טומרקין • גל כהן גרומי • דניס לוקטב • מיכאל לייטרובסקי • אנדראה מורז • דניאל נמיר • רון פולונסקי • תומר פרנקל |
| שחייה אומנותית **שחייה אומנותית** | שלי בובריצקי • עדן בלכר |
| שחייה במים פתוחים **שחייה במים פתוחים** | מתן רודיטי |
| קשתות **קשתות** | איתי שני |
| רכיבה **רכיבה** | אשלי בונד • דניאל גולדשטיין-וולדמן • אלברטו משען • טדי ולוק |
| שיט **שיט** | נויה בר עם • שחר טיבי • יואב כהן • קטי ספיצ'קוב • שי קקון |